**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI****Број 35** | **Прокупље****30. Август****2024.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

Република Србија

Град Прокупље

Градска управа

Број: 112-79/2024-01

Датум:29.08.2024.године

Прокупље

На основу члана 14.став 5. Закона о заштити узбуњивача (,,Службени гласник РС“ број 128/2024), члана 2. Правилника о начину унутрашњег узбуњивања, начину одређивања овлашћеног лица код послодавца, као и другим питањима од значаја за унутрашње узбуњивање код послодавца који има више од десет запослених ("Службени гласник РС", бр. 49 / 2015, 44 / 2018 - др. закон), начелник градске управе града Прокупља дана 29.08.2024.године доноси

РЕШЕЊЕ

1 Дејан Костадиновић запослен у Градској управи града Прокупља ( даљем тексту: Градска управа ) на радном месту: ,,Послови праћења и унапређења доступности, ефикасносту и квалитета у области омладине и спорта у звању: саветник у Одељењу за друштвене делатности одређује се за овлашћено лице за пријем информације и вођење поступка у вези са узбуњивањем.

2. Овлашћено лице за пријем информације и вођење поступка у вези са узбуњивањем у Градској управи дужно је да штити податке о личности узбуњивача и обавља све послове у складу са обавезама и одговорностима утврђеним Законом о заштити узбуњивача(,,Службени гласник РС“ број 128/2024), Правилника о начину унутрашњег узбуњивања, начину одређивања овлашћеног лица код послодавца, као и другим питањима од значаја за унутрашње узбуњивање код послодавца који има више од десет запослених ("Службени гласник РС", бр. 49 / 2015, 44 / 2018 - др. закон), и Правилником о поступку унутрашњег узбуњивања у Градској управи града Прокупља ( ,,Службени лист града Прокупља „ број: 32/2024).

3.Дошењем овог Решења, престаје да важи Решење о одређивању лица за за пријем информација и вођења поступка у вези са узбуњивањем број: 112-37/2015-01 од 12.10.2015.године .

4. Ово Решење објавити у Службеном листу града Прокупља, на огласној табли Градске управе и на званичној интернет страници града Прокупља.

**Образложење**

Чланом 14.став 5. Закона о заштити узбуњивача (,,Службени гласник РС“ број 128/2024) прописано је да је послодавац је дужан да одреди лице овлашћено за пријем информације и вођење поступка у вези са узбуњивањем.

Чланом 2. Правилника о начину унутрашњег узбуњивања, начину одређивања овлашћеног лица код послодавца, као и другим питањима од значаја за унутрашње узбуњивање код послодавца који има више од десет запослених ("Службени гласник РС", бр. 49 / 2015, 44 / 2018 - др. закон), прописано је да је послодавац који има више од десет запослених (у даљем тексту: послодавац) одређује лице овлашћено за пријем информације и вођење поступка у вези са унутрашњим узбуњивањем, у складу са Законом о заштити узбуњивача.

Имајући у виду напред наведено, a у циљу примене наведених прописа, начелник Градске управе одлучио је као у диспозитиву овог Решења.

ПРАВНА ПОУКА: Против овог решења може се поднети жалба у року од осам дана од дана његовог пријема .Жалба се подноси Жалбеној комисији.

Доставити:

- Дејану Костадиновићу

-Служби за управљање људским ресурсима

-Архиви

 Начелник Градске управе

 Невена Јовић с.р.

***С а д р ж а ј***

1. ***Решење о одређивању овлашћеног лица за пријем информације и вођење поступка у вези са узбуњивањем......................................................................................................... 1-2***



 Издавач**:** *Скупштина града Прокупља*

**Главни и одговорни уредник:** *Заменик секретара Скупштине града Прокупља Драган Вуксановић*